ฮั่งเส็งเปิดพุ่ง 291.20 จุด รับข้อมูลสหรัฐสดใส,ราคาน้ำมัน
ฮั่งเส็งเปิดพุ่ง 291.20 จุด รับข้อมูลสหรัฐสดใส,ราคาน้ำมัน
26 ก.พ. 2559

ผู้สื่อข่าวรายงานว่า ดัชนีฮั่งเส็งตลาดหุ้นฮ่องกงเปิดพุ่งขึ้น 291.20 จุด หรือ +1.54% แตะที่ 19,179.95 จุดในวันนี้ เพราะได้แรงหนุนจากการทะยานขึ้นของตลาดหุ้นนิวยอร์กและราคาน้ำมันที่ฟื้นตัวขึ้นเมื่อคืนนี้ รวมทั้งข้อมูลเศรษฐกิจที่สดใสของสหรัฐ
โดยกระทรวงพาณิชย์สหรัฐเปิดเผยว่า ยอดสั่งซื้อสินค้าคงทนของสหรัฐ เช่น เครื่องบิน รถยนต์ และเครื่องจักรขนาดใหญ่ที่มีอายุการใช้งานตั้งแต่ 3 ปีขึ้นไป พุ่งขึ้น 4.9% ในเดือนม.ค. ซึ่งเป็นการเพิ่มขึ้นมากที่สุดในรอบ 10 เดือน และสูงกว่าที่นักวิเคราะห์คาดการณ์ไว้ว่าจะเพิ่มขึ้นเพียง 2.5%